Պարոն Զակարեիշվիլին դրական է գնահատել Վրաստանի կառավարության որոշումը խորհրդային շրջանում կրոնական կազմակերպություններին հասցրած վնասի մասնակի փոխհատուցման մեխանիզմի ներդրման մասին և նշեց, որ տարիների ընթացքում գոյություն ունեցող միայն ուղղափառ եկեղեցու համար նախատեսված վնասի փոխհատուցման համակարգը ճիշտ չէր: Նախարարը ընդգծեց, որ որոշում է կայացվել աջակցել կրոնական կազմակերպություններին և այդ իսկ նպատակով ստեղծվել է կրոնի հարցերով պետական գործակալությունը: Նա նաև նշեց, որ օրակարգում են այնպիսի հարցեր, ինչպես կրոնական կազմակերպություններին իրենց՝ ոչ վիճահարույց ունեցվածքի փոխանցումը: Ավելին, գոյություն ունեն նաև վիճահարույց հարցեր, սակայն պետությունը պարտավոր է ուսումնասիրել այն հարցերը, որ անհանգստացնում են իր քաղաքացիներին և իրենց շահերից բխող որոշում կայացնել: